Държавен вестник, бр. 30, 2015 г., стр. 29

БРОЙ  30	
Д Ъ Р Ж А В Е Н  В Е С Т Н И К 	
СТР.  29  
циите и процедурите на управляващия орган 
и на сертифициращия орган за съответната 
програма.
(3) В случай на квалифицирано или отри­
цателно одитно становище заместник минис­
тър-председателят по европейските фондове 
и икономическата политика определя срок, 
в който да бъдат подобрени системите за 
управление и контрол по съответната про­
грама и да бъдат отразени препоръките на 
независимия одитен орган, както и срок, в 
който следва да се представи ново описание на 
действащите функции и процедури, свързани 
с управляващия орган и със сертифициращия 
орган на програма.
(4) Срокът за подобряване на системите, 
отразяване на препоръките и изготвяне на 
ново описание на действащите функции и 
процедури не може да надхвърля четири 
месеца от датата на издаване на доклада на 
независимия одитен орган.
(5) При повторно квалифицирано или от­
рицателно одитно становище на независимия 
одитен орган заместник министър-председате­
лят по европейските фондове и икономическата 
политика предлага на Министерския съвет да 
бъде определена нова/нови структура/структу­
ри за изпълнението на съответната функция.
(6) В срок 5 работни дни от датата на 
решението на Министерския съвет по ал. 1 
заместник министър-председателят по евро­
пейските фондове и икономическата политика 
информира Европейската комисия за опреде­
лянето на управляващ и сертифициращ орган.
Чл. 6. (1) При делегиране на функции на 
междинно звено в рамките на програмния 
период управляващият и/или сертифици­
ращият орган предоставят на независимия 
одитен орган необходимото допълнение към 
описанието на функциите и процедурите в 
срок два месеца от датата на решението на 
Министерския съвет за определяне на съот­
ветното междинно звено.
(2) Независимият одитен орган потвърждава 
адекватността на промените в системите и 
тяхното съответствие с критериите за опре­
деляне на управляващи и сертифициращи 
органи в срок три месеца от получаването 
на допълненото описание на функциите и 
процедурите и уведомява заместник минис­
тър-председателя по европейските фондове и 
икономическата политика за резултатите от 
извършения одит.
Чл. 7. Наблюдението на изпълнението на 
критериите за определяне на управляващи 
и сертифициращи органи се извършва чрез 
анализ на резултатите от проведени одити и 
проверки в управляващите и сертифицира­
щите органи за потвърждаване наличието на 
съответствие с критериите за определяне на 
управляващи и сертифициращи органи, както 
и на друга относима информация.
Чл. 8. (1) По преценка на заместник ми­
нистър-председателя по европейските фондове 
и икономическата политика може да бъде 
установен период на специално наблюдение 
за съответен управляващ или сертифициращ 
орган.
(2) Период на специално наблюдение се 
установява в следните случаи:
1. за програма, за която през последните 
три години е имало прекъсване на крайния 
срок на плащане или спиране на плащанията 
(по смисъла на чл. 83 и 142 от Регламент (ЕС) 
№ 1303/2013 и/или по чл. 91 и 92 от Регламент 
(ЕС) 1083/2006, като последните са приложи­
ми, в случай че независимият одитен орган 
се е възползвал от възможността по чл. 124, 
параграф 2, изречение последно от Регламент 
1303/2013) от страна на Европейската комисия;
2. за програма, за която е налице високо 
остатъчно ниво на грешки за предходната 
година, надхвърлящо 2 на сто;
3. в доклада на независимия одитен орган 
от одита за съответствие е включен параграф 
за обръщане на внимание.
(3) Периодът на специално наблюдение 
не може да бъде по-кратък от шест месеца и 
по-дълъг от две години.
(4) В началото на периода на специално 
наблюдение се определя типът допълнителна 
информация, която ще бъде изисквана от уп­
равляващия и/или от сертифициращия орган.
Чл. 9. (1) Когато в резултат от проведени 
одити и проверки е установено, че определен 
управляващ и/или сертифициращ орган не 
изпълнява критериите за определяне, замест­
ник министър-председателят по европейските 
фондове и икономическата политика препо­
ръчва корективни действия, които съответ­
ният орган да предприеме, като определя и 
изпитателен период, в който тези действия да 
бъдат предприети.
(2) Изпитателен период може да бъде 
определен и ако в резултат на специалното 
наблюдение е установено, че даден управля­
ващ и/или сертифициращ орган не изпълнява 
критериите за определяне.
(3) Изпитателният период не може да се 
установи за срок, по-дълъг от 12 месеца.
(4) В зависимост от сериозността на откри­
тите несъответствия с критериите за опреде­
ляне на управляващите и сертифициращите 
органи заместник министър-председателят 
по европейските фондове и икономическата 
политика може да налага временна забрана 
за извършване на плащания по съответната 
програма до изтичането на изпитателния срок, 
за което информира съответния управляващ 
и сертифициращ орган.
(5) Задължително се определя изпитателен 
срок за органите, които са получили от одитния 
орган обща оценка на системите „3“ или „4“.